October 28, 2021, 4 months ago 0 Alfred Sant esprima l-appoġġ sħiħ tiegħu għall-objettiv li titrawwem it-trasparenza u l-integrità fl-isfera pubblika. Madanakollu, fil-vot tiegħu huwa astjena għax ma qabilx mal-introduzzjoni ta' rata minima ta' taxxa u t-tmiem tal-unanimità fi ħdan l-Istati Membri Ewropej dwar kwistjonijiet ta' taxxa. "Ma naqbilx ma' dan peress li nemmen f'qafas b'saħħtu u trasparenti għall-kompetizzjoni fiskali, li jqis l-attribwiti speċifiċi ta' kull pajjiż." Huwa stqarr. Ir-riżoluzzjoni tal-Pandora Papers appellat biex jinbdew inkjesti rigorużi dwar l-imġiba illeċita kollha mikxufa mill-Pandora Papers fost in-nazzjonijiet Ewropej. Ir-riżoluzzjoni ġiet adottata b'578 vot favur, 28 kontra u 79 astensjoni. Il-Pandora Papers jikkonsistu fi 11.9 miljun dokument sigriet li ġew esposti għall-pubbliku, dawn kixfu kontijiet offshore sigrieti li ġew skoperti mill-ICIJ. L-Ewroparlamentari Laburista Alfred Sant sostna li l-kontenut fil-plenarja tal-Pandora Papers jipprovdi analiżi estensiva tal-Pandora Papers u l-implikazzjonijiet politiċi tagħhom. Żied jgħid li l-kxif bħal dak tal-Pandora Papers huwa għodda utli biex tiġi żvelata mġiba qarrieqa fost il-klassi għolja fis-soċjetajiet moderni u dan wassal għal azzjoni politika inkluż riformi leġiżlattivi kontra dawk li jevadu t-taxxa u dawk li jaħslu l-flus. Madanakollu, Sant saħaq li jekk l-UE trid iżżomm l-abbużi tat-taxxa taħt kontroll ma tistax tkompli tiddependi fuq dokumenti sigrieti li jiġu esposti għall-pubbliku perjodikament, dokumenti li joriġinaw minn sorsi dubjużi. Lil hinn minn dan, huwa enfasizza li hemm lok għal kooperazzjoni ferm aħjar bejn l-awtoritajiet tal-infurzar tal-liġi Ewropej u appella għal "inizjattivi proattivi" aktar kostanti biex tiġi indirizzata l-evażjoni tat-taxxa. Wasal iż-żmien sabiex l-alleanza transatlantika tkun stabbilita mill-ġdid – Alfred Sant Wasal iż-żmien li terġa' tkun stabbilita mill-ġdid l-alleanza storika bejn in-nazzjonijiet Ewropej u l-Istati Uniti, iddikjara Alfred Sant fil-Parlament Ewropew … Read More Sussidji diretti u għajnuna mill-istat għandhom ikunu mmirati lejn dawk l-aktar milquta minn prezzijiet eċċezzjonali tal-gass u l-elettriku Fid-dawl taż-żieda fil-prezzijiet tal-gass u l-elettriku fl-Ewropa, ir-rispons immedjat għandu jkun dak ta' soluzzjoni f'żewġ stadji "intervent tal-gvern permezz ta' … Read More Huwa vitali li l-għajxien tas-sajjieda tradizzjonali fil-Mediterran jkun salvagwardjat Waqt li vvota favur rapport lill-plenarja tal-Parlament Ewropew fi Strasburgu dwar il-bini mill-ġdid tal-istokkijiet tas-sajd fir-reġjun tal-Mediterran, il-Kap tad-Delegazzjoni Maltija … Read More Qafas aktar b'saħħtu u aktar trasparenti għall-kompetizzjoni fiskali Alfred Sant esprima l-appoġġ sħiħ tiegħu għall-objettiv li titrawwem it-trasparenza u l-integrità fl-isfera pubblika. Madanakollu, fil-vot tiegħu huwa astjena għax … Read More